स्नेहा उल्लाल

स्नेहा उल्लाल (जन्म:१८ डिसेंबर, १९८७) ही एक भारतीय अभिनेत्री आहे जी तेलुगु आणि हिंदी चित्रपटांमध्ये दिसली आहे. ती हिंदी चित्रपट 'लकी:नो टाइम फॉर लव्ह' आणि 'उल्लासमगा उत्सहमगा', 'सिम्हा'  या तेलगू चित्रपटांमधील भूमिकांसाठी ओळखली जाते.

प्रारंभिक जीवन 
स्नेहा उल्लालचा जन्म मध्यपूर्वेतील मस्कत, ओमान येथे झाला. तिचे वडील मंगळूर येथील तुळू देवाडिगा आणि आई सिंधी भाषिक आहेत. तिने ओमानमधील 'इंडियन स्कूल वाडी कबीर' आणि 'इंडियन स्कूल, सलालाह' येथे शिक्षण घेतले. नंतर ती तिच्या आईसोबत मुंबईला गेली, तिथे 'ड्युरेलो कॉन्व्हेंट हायस्कूल' आणि 'वर्तक कॉलेज' येथून तिने आपले पुढील शिक्षण पूर्ण केले.

अभिनयाची कारकीर्द 
उल्लालने इ.स. २००५ मध्ये सलमान खान सोबत 'लकी:नो टाइम फॉर लव्ह' या हिंदी चित्रपटातून भारतीय चित्रपटसृष्टीत पदार्पण केले. ती दिसण्यात ऐश्वर्या राय सारखी हुबेहूब असल्याने चांगली चर्चेत आली. तसेच ऐश्वर्या राय सोबत तिच्या अभिनयाची तुलना देखील केल्या गेली. तिने सांगितले की, जरी या तुलनेने तिला अभिनेत्री म्हणून फार मोठा फायदा झाला नाही, तरीपण त्यामुळे तिला एक ओळख मात्र मिळाली. त्यानंतर उल्लाल ने सलमान खानचा भाऊ सोहेल खान सोबत 'आर्यन'मध्ये काम केले. या चित्रपटाने बॉक्स ऑफिसवर चांगली कामगिरी केली नाही.

ती खूप लहान आहे आणि चित्रपटांमध्ये काम करण्यासाठी तिला अधिक परिपक्व व्हायला हवे या भीतीने तिने बॉलिवूडमधून ब्रेक घेतला. तिने, उल्लासमगा उत्सहमगा, या चित्रपटाद्वारे तेलुगू चित्रपट सृष्टीत पदार्पण केले. याच सोबत हा चित्रपट हिट देखील ठरला. 'नेनू मीकू तेलुसा...?' हा तिचा दुसरा तेलुगु चित्रपट होता. त्यानंतर नागार्जुन सोबत तेलुगु चित्रपट 'किंग' मधील नुव्वु रेडी या गाण्यात ती पाहुणी कलाकार म्हणून दिसली.

२००७ मध्ये, ती भयपट निर्माते आणि अभिनेता 'स्टेग डॉर' यांच्या 'पायरेट्स ब्लड'मध्ये दिसणार होती. मुलाखतींमध्ये, डॉर म्हणेल "आम्ही ते चक्रीवादळामुळे रद्द केले. आम्ही ते चालू ठेवू शकलो नाही आणि वित्तपुरवठा कमी झाला." ही भूमिका नंतर ओमान अभिनेत्री मैमून अल-बालुशीकडे गेली. 

नंतर तिने 'काश... मेरे होते' हा अजून एक हिंदी चित्रपट साइन केला. तिचे पुढील काही चित्रपट बॉक्स ऑफिसवर चांगले चालले नाहीत, परंतु बालकृष्णा सोबत तिचा २०१० मध्ये रिलीज झालेला 'सिम्हा' ब्लॉकबस्टर ठरला.

अभिनय संचिका

चित्रपट

वेब सिरीज

संदर्भ

बाह्य दुवे 

  
 बॉलीवूड हंगामावर स्नेहा उल्लाल

हिंदी चित्रपट अभिनेत्री
कन्नड चित्रपट अभिनेत्री
तेलुगू चित्रपट अभिनेत्री
स्त्री चरित्रलेख
इंग्लिश चित्रपट अभिनेत्री